কাশীনাথ হালদারের থেকে জেরায় বারাসতে জাল ডাক্তার তৈরির কারখানার খোঁজ। বারাসতের হেলা বটতলার কাছে রমেশ বৈদ্য নামে এক ব্যক্তি অফিস খুলেছিলেন অল্টারনেটিভ মেডিসিনের সার্টিফিকেট ইস্যু করার। রাজ্য মেডিক্যাল কাউন্সিলের নামে সার্টিফিকেট ইস্যু করা হত। কুড়ি বছর ধরে রমরমিয়ে চলছিল এই কারখানা। সিআইডি হানায় অফিস থেকে উদ্ধার জাল মার্কশিট, নথি, হার্ডডিস্ক। অফিস সিল করে দেয় সিআইডি। পরে গ্রেফতার রমেশ বৈদ্য।